Õues higistamise või mägedes külmetamise asemel on palju lõbusam lihtsalt asju kokku osta (vt "retail therapy"). Seega tulid meile täna elama paar Grivel Air Tech NC kasse.    Kassid on ilusad, mustade hammaste ja kollase rihmaga, näevad väga profid välja. Kas me nendega kusagil käima hakkame - eks näis. Ja kas nendega hea on - seda ei tea ammugi. Internetis on kahetisi arvamusi:  - Mägimatka-foorumites kiidetakse.  - Ronimis-foorumites soovitatakse hoiduda, kuna teine paar esihambaid ei ole piisavalt "aggressive" ehk siis ei pruugi vertikaalse jää / kivi peal tuge anda. Nii et drytoolingu ja jääkose ronimiseks hästi ei sobi.    Ma usun, et need tehnilised  nüansid on meil (kassid on Katiga kahe peale) tegelt suva; peamine, et nad kappi roostetama ei jääks.    Nädal hiljem:  Kassid on nüüd ära proovitud nii Rannamõisa pangal kui Nõmme seikluspargi jäätornil, töötavad imehästi.